41-vuotiaan naisen mukaan 17-vuotias oli ollut vappuna sukupuoliyhteydessä sekä hänen 15-vuotiaan poikansa että kihlattunsa kanssa.

Vanhempi nainen huoritteli viesteissään nuorta.

Hän uhkasi tappaa.

Nainen tuomittiin ankaraan sakkorangaistukseen.

41-vuotias nainen kävi toisen naisen kimppuun puistossa. Sana nainen oli aiemmin uhannut tappaa teinitytön, jolle oli mustasukkainen. MOSTPHOTOS

Teko tapahtui kesällä 2015 Etelä-Espoossa, jossa molemmat osapuolet asuvat. Keski-ikäinen nainen lähetti tälle 17-vuotiaalle tytölle neljä solvaavaa ja uhkaavaa viestiä.

Nainen oli saanut tietää 17-vuotiaan olleen hänen läheistensä kanssa. Hän lähetti " suutuspäissään " uhkaavia viestejä nuorelle naiselle Facebookissa.

Nainen: " Kuulin, että olet pannut mun miehen kanssa. "

Teini: " En aluks tienny että oot seurustellut sen kanssa. Ja ei teillä kait enää o mitään...? "

Nainen: " Ollaan kihloissa ja asutaan yhdessä. Sä kuolet! "

Tällainen oli viestittely 4. toukokuuta osapuolten välillä.

Sä hajotit meidän perheen

41-vuotias lähestyi Facebookissa nuorempaa naista yhteensä neljä kertaa.

Viimeisenä kertana, 17. toukokuuta viestittely oli varsin yksipuolista.

Nainen: " Mä revin sut huora kappaleiksi!!!! "

Nainen: " Jos sä kuvittelet et joku [miehen nimi] suojelee sua multa niin älä unta nää! Sä hajotit meidän perheen niin mä hajotan sut. "

Nainen: " Turpa käräjät oottaa huora..

Teini: " Joo ja sua oottaa kans kohta ku lähen kyttikselle jos tää ei lopu. "

Myönsi vain riitelyn

Sama nainen syyllistyi fyysiseen väkivaltaan saman kesän heinäkuun 10. päivän iltana. Eräs 32-vuotias nainen ulkoilutti koiraansa puistossa Etelä-Espoossa. Paikalle osui myös 41-vuotias nainen ja 41-vuotiaan kertomuksen mukaan myös hänen ystävänsä.

32-vuotiaan mukaan hän kuuli nimeään huudettavan. Vanhempi nainen tuli hänen luokseen, tarttui kiinni takista ja ryhtyi saman tien lyömään.

Lyöntejä tuli useita. Iskut osuivat päähän. Lisäksi 41-vuotias oli uhrinsa mukaan potkinut hänen koiraansa.

Seuraavana päivänä 32-vuotias meni lääkäriin ja teki rikosilmoituksen.

Aikanaan molemmat tapaukset päätyi Espoon käräjäoikeuteen. 41-vuotias sai syytteet laittomasta uhkauksesta sekä pahoinpitelystä.41-vuotias kiisti syytteet, myöntäen ainoastaan riidelleensä suusanallisesti.

Todistajan kertomus

Facebook-kirjoitukset osoittivat kuitenkin 41-vuotiaan uhkaukset tapahtuneeksi. Käräjäoikeus katsoi, ettei 17-vuotias ollut häntä yllyttänyt vaan ollut passiivinen.

Sitä vastoin pahoinpitelysyyte kaatui.

Olennainen vaikutus syytteen hylkäämiseen oli 41-vuotiaan ystävän todistajakertomuksella. Kyseisen naisen mukaan hän oli kävellyt kohti kauppaa hieman ystävänsä edellä. Yhtäkkiä hän oli kuullut takaansa sanaharkkaa.

Todistajan mukaan 41-vuotias oli todennut 31-vuotiaalle naiselle, ettei tämän olisi tullut ottaa avaimia hänen pojaltaan.Käräjäoikeus tuomitsi 41-vuotiaan laittomasta uhkauksesta 40 päiväsakkoon.

Avomiehen todistus

Yleinen syyttäjä ei vienyt juttua hovioikeuteen. Sinne valitti 32-vuotias naine ajaen itse syyttäjän alkuperäistä syytettä.Naisen uutena todistajan oli hänen puolisonsa. Samoin hän esitti lääkärintodistuksen kasvonsa vammoista.

Miehen todistuskertomuksen mukaan hänen avopuolisonsa oli tullut pahoinpideltynä illalla kotiinsa. Puoliso oli heti kertonut kuka oli hänen hakkaajansa. Hän kertoi saman naisen potkineen myös hänen koiraansa.

Miehen mukaan avopuolison vammoista otettiin heti valokuvat, jotka lähetettiin poliisille. Nuo kuvat kuitenkin katosivat poliisissa.

41-vuotiaan ystävä todisti hovioikeudessa pitkälti samoin kuin käräjilläkin.

Ankara sakkorangaistus

Hovioikeus katsoo, että uusi todistelu osoittaa pahoinpitelyn tapahtuneen riittävällä varmuudella. Hovi kiinnitti huomiota siihen, että pelkästä sanaharkasta todistanut nainen oli ollut puheissaan " epätarkka ja välttelevä " .

Todistaja ei hovioikeuden mielestä välttämättä edes nähnyt ollut nähnyt omin silmin tilannetta, koska kulki sanojensa mukaan edellä.

Hovioikeus tuomitsi torstaina espoolaisnaisen laittoman uhkauksen ohella myös pahoinpitelystä.

Uusi yhteinen rangaistus on 60 päiväsakkoa, josta maksettavaa 41-vuotiaalle pienyrittäjälle kertyy 360 euroa. Uhrilleen tuomitun tulee maksaa kipukorvausta 300 euroja sekä 20 euroa pahoinpitelyn yhteydessä kadonneesta korusta.

Teinitytölle hänen tulee korvata henkisistä kärsimyksistä 500 euroa.

Juttua muokattu 1.6.2018 klo 18.15: Muutettu se, että asianomistajia eli uhreja 41-vuotiaalla oli kaksi. Tyttöä hän uhkaili ja kävi 32-vuotiaan kimppuun. Alkuperäisessä uutisessaväitettiin virheellisesti, että syytetty olisi hakannut teinityttöä. Pahoinpitelyn uhri oli 32-vuotias nainen.